Tago de la Institucioj de Kantabrio

La Tago de la Institucioj de Kantabrio (hispane: Día de las Instituciones de Cantabria) estas festotago en Kantabrio (Hispanio). Ĝi okazas ĉiujare la 28-an de julio en vilaĝo Puente San Miguel, en la municipo Reocín, kaj ĝi estas feria tago en la tuta aŭtonoma komunumo Kantabrio.

Per ĝi oni honoras la kreon de la provinco Kantabrio, kiu okazis per kunveno de naŭ valoj la 28-an de julio 1778, en la Kunsidejo de Puente San Miguel. Dum la festotago, ĉe tiu ĉi konstruaĵo okazas solenaj ceremoniaĵoj, kiujn ĉeestas prelegantaj anoj de la Registaro de Kantabrio.

Por aktivuloj de la kantabra naciismo ĝi estas la nacia tago de Kantabrio.

 Vidu ankaŭ 
 Tago de Kantabrio
 Kunsidejo de Puente San Miguel

Kategorio:Simboloj de Kantabrio
Kategorio:Festoj de Kantabrio